CELEX: 32010L0004
Language: hr
Date: 2010-02-08 00:00:00
Title: Direktiva Komisije 2010/4/EU od 8. veljače 2010. o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinog Priloga III.  Tekst značajan za EGP

13/Sv. 59
            
            
               HR
            
            
               Službeni list Europske unije
            
            
               138
            
         32010L0004
   
               L 036/21
            
            
               SLUŽBENI LIST EUROPSKE UNIJE
            
         DIREKTIVA KOMISIJE 2010/4/EU
   od 8. veljače 2010.
   o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinog Priloga III.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode  (1), a posebno njezin članak 8. stavak 2.,
   nakon savjetovanja sa Znanstvenim odborom za sigurnost potrošača,
   budući da:
   
               (1)
            
            
               Trenutačno postoje dvije neoksidativne tvari za bojenje kose, čija je uporaba u kozmetičkim proizvodima privremeno dopuštena do 31. prosinca 2010. uz ograničenja i pod uvjetima iz dijela 2. Priloga III. Direktivi 76/768/EEZ.
            
         
               (2)
            
            
               Znanstveni odbor za sigurnost potrošača (dalje u tekstu: „SCCS”) dao je svoja konačna mišljenja o sigurnosti tih dviju neoksidativnih tvari za bojenje kose, HC Orange br. 2 i 2-hidroksietilamino-5-nitroanisol, koje su navedene u dijelu 2. Priloga III. pod referentnim brojevima 26. odnosno 29. SCCS je preporučio najveće dopuštene koncentracije u gotovom kozmetičkom proizvodu od 1,0 % za HC Orange br. 2 i 0,2 % za 2-hidroksietilamino-5-nitroanisol. Stoga je tvari HC Orange br. 2 i 2-hidroksietilamino-5-nitroanisol moguće trajno regulirati dijelom 1. Priloga III.
            
         
               (3)
            
            
               Direktivu 76/768/EEZ treba stoga izmijeniti na odgovarajući način.
            
         
               (4)
            
            
               Radi nesmetanog prijelaza u pogledu stavljanja na tržište proizvoda koji sadrže HC Orange br. 2, a koji ne ispunjavaju zahtjeve označivanja iz ove Direktive, potrebno je utvrditi odgovarajuća prijelazna razdoblja.
            
         
               (5)
            
            
               Mjere predviđene ovom Direktivom u skladu su s mišljenjem Stalnog odbora za kozmetičke proizvode,
            
         DONIJELA JE OVU DIREKTIVU:
   Članak 1.
   Izmjene Direktive 76/768/EEZ
   Prilog III. Direktivi 76/768/EEZ izmjenjuje se u skladu s Prilogom ovoj Direktivi.
   Članak 2.
   Prenošenje
   1.   Države članice donose zakone i druge propise potrebne za usklađivanje s ovom Direktivom najkasnije do 1. rujna 2010. One Komisiji odmah dostavljaju tekst tih odredaba.
   Države članice primjenjuju odredbe iz Priloga ovoj Direktivi od 1. prosinca 2010., uz iznimku obveza koje se odnose na označivanje iz stupca „f” referentnog broja 208.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Prijelazne odredbe
   Države članice poduzimaju potrebne mjere kako bi osigurale da nakon 1. studenoga 2011. proizvođači iz Unije ili uvoznici s poslovnim nastanom u Uniji ne stave na tržište ni jedan kozmetički proizvod koji ne ispunjava zahtjeve označivanja iz stupca „f” referentnog broja 208. iz dijela 1. Priloga III. Direktivi 76/768/EEZ, kako je izmijenjena ovom Direktivom.
   Države članice poduzimaju potrebne mjere kako bi osigurale da se nakon 1. studenoga 2012. kozmetički proizvodi koji ne ispunjavaju zahtjeve označivanja iz stupca „f” referentnog broja 208. iz dijela 1. Priloga III. Direktivi 76/768/EEZ, kako je izmijenjena ovom Direktivom, ne prodaju niti drukčije ne stavljaju na raspolaganje krajnjim potrošačima u Uniji.
   Članak 4.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Adresati
   Ova je Direktiva upućena državama članicama.
   
      Sastavljeno u Bruxellesu 8. veljače 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 262, 27.9.1976., str. 169.
   PRILOG
   Prilog III. Direktivi 76/768/EEZ mijenja se kako slijedi:
   
               1.
            
            
               U dijelu 1. dodaju se sljedeći unosi:
               
                           Referentni broj
                        
                        
                           Tvar
                        
                        
                           Ograničenja
                        
                        
                           Uvjeti uporabe i upozorenja koja moraju biti tiskana na naljepnici
                        
                     
                           Područje primjene i/ili uporabe
                        
                        
                           Najveća dopuštena koncentracija u gotovom kozmetičkom proizvodu
                        
                        
                           Ostala ograničenja i uvjeti
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                     
                           „208.
                        
                        
                           1-(beta-aminoetil)amino-4-(beta-hidroksietil)oksi-2-nitrobenzen i njegove soli
                           HC Orange br. 2
                           Br. CAS 85765-48-6
                           EINECS 416-410-1
                        
                        
                           Tvar za bojenje kose u neoksidativnim proizvodima za bojenje kose
                        
                        
                           1,0 %
                        
                        
                           
                                       —
                                    
                                    
                                       Ne koristiti s nitrozirajućim sustavima
                                    
                                 
                                       —
                                    
                                    
                                       
                                          Najveći sadržaj nitrozamina: 50 μg/kg
                                    
                                 
                                       —
                                    
                                    
                                       Čuvati u posudama koje ne sadrže nitrite
                                    
                                 
                        
                           
                              
                           Bojila za kosu mogu uzrokovati ozbiljne alergijske reakcije.
                           Pročitajte i postupajte u skladu s uputama.
                           Ovaj proizvod nije namijenjen osobama mlađima od 16 godina.
                           Privremene tetovaže s crnom kanom mogu povećati rizik od pojave alergije.
                           Nemojte bojiti kosu ako:
                           
                                       —
                                    
                                    
                                       imate osip na licu ili osjetljivo, nadraženo i oštećeno vlasište.
                                    
                                 
                                       —
                                    
                                    
                                       ste ikada nakon bojenja kose imali reakciju.
                                    
                                 
                                       —
                                    
                                    
                                       ste u prošlosti imali reakciju na privremenu tetovažu s crnom kanom.”
                                    
                                 
                     
                           209.
                        
                        
                           2-[(2-metoksi-4-nitrofenil)amino]etanol i njegove soli
                           2-hidroksietilamino-5-nitroanisol
                           Br. CAS 66095-81-6
                           EINECS 266-138-0
                        
                        
                           Tvar za bojenje kose u neoksidativnim proizvodima za bojenje kose
                        
                        
                           0,2 %
                        
                        
                           
                                       —
                                    
                                    
                                       Ne koristiti s nitrozirajućim sustavima
                                    
                                 
                                       —
                                    
                                    
                                       Najveći sadržaj nitrozamina: 50 μg/kg
                                    
                                 
                                       —
                                    
                                    
                                       Čuvati u posudama koje ne sadrže nitrite
                                    
                                 
                        
                            
                        
                     
         
               2.
            
            
               U dijelu 2. unosi pod referentnim brojevima 26. i 29. brišu se.